
Okresný súd Poprad 8T/57/2024 8724010777 26. 06. 2024 JUDr. Richard Bureš ECLI:SK:OSPP:2024:8724010777.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudca JUDr. Richard Bureš, vydáva podľa § 353 ods. 1 Trestného poriadku v spojení s § 241 ods. 1 písm. j) Trestného poriadku rozhodol: A. B. C. B., nar. XX.X.XXXX v D., trvale bytom E. XXXX/XX, D. je
vinný, že
dňa 9.2.2024, okolo 23:55 hod., po miestnych komunikáciách v meste D., v smere od kruhového objazdu nachádzajúceho sa pri objekte „Legenda“ na ulicu F. G., okres D., viedol osobné motorové vozidlo továrenskej značky VOLKSWAGEN MULTIVAN, evidenčné číslo H. XXX I., majiteľa J. K., pričom uvedené vykonal aj napriek tomu, že rozhodnutím Okresného riaditeľstva Policajného zboru Kežmarok – Okresný dopravný inšpektorát Kežmarok č. ORPZ-KK-OPDP6-102/2023-P zo dňa 15.8.2023, ktoré nadobudlo právoplatnosť dňom 9.10.2023, za priestupok proti bezpečnosti a plynulosti cestnej premávky podľa § 22 ods. 1 písm. c), bod 1. písm. l) zákona č. 372/1990 Zb. o priestupkoch v znení neskorších predpisov, ktorého sa mal dopustiť dňa 25.3.2023 v súvislosti s vedením motorového vozidla v čase zadržania jeho vodičského preukazu, mu bola okrem iného uložená aj sankcia zákazu činnosti viesť motorové vozidlá na dobu 36 mesiacov, ktorej výkon sa začal počítať odo dňa 9.10.2023 a plynie až do dňa 9.10.2026, teda maril výkon rozhodnutia iného orgánu verejnej moci tým, že vykonával činnosť, na ktorú sa vzťahuje rozhodnutie štátneho orgánu o zákaze činnosti, čím spáchal prečin marenia výkonu úradného rozhodnutia podľa § 348 ods. 1 písm. d) Trestného zákona a za to mu u k l a d á : Podľa § 348 ods. 1 Trestného zákona s použitím § 36 písm. l), § 37 písm. h), § 38 ods. 2 Trestného zákona a podľa § 42 ods. 1 Trestného zákona s ú h r n n ý trest odňatia slobody v trvaní 12 (dvanásť) mesiacov. Podľa § 49 ods. 1 písm. a) Trestného zákona výkon trestu podmienečne Podľa § 50 ods. 1 Trestného zákona u r č u j e skúšobnú dobu v trvaní
odkladá. 22 (dvadsaťdva) mesiacov.
Podľa § 61 ods. 1, ods. 2 Trestného zákona trest z á k a z u činnosti viesť všetky druhy motorových vozidiel vo výmere 3 (troch) rokov. Podľa § 42 ods. 2 Trestného zákona súd zároveň z r u š u j e výrok o treste a spôsobe jeho výkonu uloženom obvinenému skorším trestným rozkazom Okresného súdu Poprad č. k. 5T/3/2024-12 z 22.1.2024, ktorý nadobudol právoplatnosť 11.4.2024, za čo mu bol uložený trest odňatia slobody v trvaní 4 ( štyroch) mesiacov s podmienečným odkladom výkonu trestu na dobu 14 mesiacov a trest zákazu činnosti viesť všetky druhy motorových vozidiel na 2 roky, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením stratili podklad. maril výkon rozhodnutia iného orgánu verejnej moci tým, že vykonával činnosť, na ktorú sa vzťahuje rozhodnutie štátneho orgánu o zákaze činnosti, Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor, môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na civilný proces, prípadne na konanie pred iným príslušným orgánom. Ak proti trestnému rozkazu podá oprávnená osoba v lehote odpor, samosudca nariadi vo veci hlavné pojednávanie. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Vzatie odporu späť, ak niet prekážok, vezme samosudca uznesením na vedomie. Trestný rozkaz sa stane právoplatným, aj vykonateľným, ak - odpor nebol podaný, uplynutím lehoty na podanie odporu, - odpor bol vzatý späť, dňom jeho späťvzatia.

